  Руслан Нуриахметов Анжелика Тихонова корреспондент 6+ 15-30 толшоре «Лудорвай» музей-заповедникын туспуктэмъёсъя «Культура и быт финно-угорских народов» улосвылкуспо адӟытон ужалоз. Со сярысь ужъюртлэн «ВКонтакте» мерлыко вотэсысь бамаз ивортӥзы. Адӟытонэ пӧртэм улосвылъёсысь фотожурналистъёслэн 30 ужъёссы поттэмын луозы. Соос Удмуртиысь, Комиысь, Марий Элысь, Мордовиысь, Ханты-Манси, Ямало-Ненец автоном округъёсысь но Эстониысь сямъёсын но туала улонэн тодматозы. Репортаж амалэн лэсьтэм туспуктэмъёсын огшоры адямиос: нуналысь нуналэ лэсьтоно ужез ужакузы яке шулдыръяськонъёс дыръя. Фото пыр соослэсь мылкыдзэс, учырлэсь зэмлыксэ шӧдыны луэ. Музейын ужасьёслэн ивортэмзыя, та адӟытонэз нырысьсэ 2008-тӥ арын Комиысь Ижма черкогуртын финн-угор фотожурналистъёслэн творчествоя кыкетӥ семинарзы дыръя возьматӥзы. Кӧня ке ар ӵоже сое Россиысь тросаз улосвылъёсын адӟизы ини. Тодэ вайытом, Удмуртиысь кибашлыос Сергей Назаров но Василий Широбоков Москваын удмурт лымымунё лэсьтӥзы. Тегъёс: Лулчеберет Удмуртия удмуртъёс Лудорвай адӟытон  